# มิเกล เมริโน
มิเกล เมริโน ซาซอน (เกิดวันที่ 22 มิถุนายน ค.ศ. 1996) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้แก่อาร์เซนอล สโมสรในพรีเมียร์ลีก และทีมชาติสเปน 

สโมสรอาชีพ
โอซาซูนา
เมริโนเกิดในปัมโปลนา แคว้นนาวาร์ เขาเริ่มต้นอาชีพนักฟุตบอลกับทีมเยาวชนของเซเด อามิโก ก่อนย้ายไปเซอา โอซาซูนา ในปี ค.ศ. 2014 เขาได้ลงเล่นในระดับอาชีพกับทีมสำรองของสโมสรเป็นครั้งแรกในเตร์เซราดิบิซิออน 

ในวันที่ 23 สิงหาคม ค.ศ. 2014 เมริโนลงสนามนัดแรกให้กับทีมชุดใหญ่ ในนัดเหย้าที่พวกเขาเอาชนะบาร์เซโลนา เบ 2–0 ในเซกุนดาดิบิซิออน ในวันที่ 21 ธันวาคม เขาทำประตูแรกในระดับอาชีพได้สำเร็จช่วยให้ทีมของเขาเอาชนะอูเด ลัสปัลมัส 2–1 ที่กรันกานาเรีย 

เมริโนได้รับการลงทะเบียนขึ้นสู่ทีมชุดใหญ่อย่างเป็นทางการ ในวันที่ 31 มกราคม ค.ศ. 2015 โดยได้สวมเสื้อหมายเลข 8 เขาลงเล่นมากถึง 29 นัดพร้อมกับทำ 1 ประตู ช่วยให้โอซาซูนารอดตกชั้นอย่างหวุดหวิด 

ในวันที่ 22 พฤษภาคม ค.ศ. 2016 เขาทำสองประตูช่วยให้โอซาซูนาเอาชนะเซเด นูมันเซีย 3–2 ซึ่งเป็นส่วนหนึ่งที่ทำให้ทีมผ่านเข้าสู่รอบเพลย์ออฟเลื่อนชั้น ในวันที่ 8 มิถุนายน ในรอบรองชนะเลิศนัดแรก เขายังทำสองประตูช่วยให้ทีมเอาชนะฌิมนัสติก 3–1 ในอีก 3 วันต่อมาซึ่งโอซาซูนาต้องออกไปเยือนที่แคว้นกาตาลุญญา เขายังทำ 1 ประตู และ 1 แอสซิสต์ให้แก่ฆาบิเอร์ ฟลัญโญ ช่วยให้ทีมเอาชนะ 2–3 รวมผลสองนัดชนะ 6–3 ทำให้พวกเขาผ่านเข้าสู่รอบชิงชนะเลิศไปพบกับฌิโรนา โดยเขาได้ลงเล่นทั้งสองนัด ช่วยให้ทีมเอาชนะในนัดแรกที่เอลซาดาร์ 2–1 และชนะในนัดที่สองที่มุนติลิบี 0–1 รวมผลสองนัดชนะ 3–1 ทำให้พวกเขาเลื่อนชั้นสู่ลาลิกาได้อีกครั้ง หลังตกชั้นลงมาในปี ค.ศ. 2014

ดอร์ทมุนท์
ในวันที่ 15 กุมภาพันธ์ ค.ศ. 2016 เมริโนได้เซ็นสัญญาร่วมทีมกับโบรุสซีอาดอร์ทมุนท์เป็นเวลา 5 ปี โดยจะย้ายร่วมทีมในวันที่ 1 กรกฎาคม เป็นต้นไป ด้วยค่าตัว 3.8 ล้านยูโร ในวันที่ 14 ตุลาคม เขาได้ลงเล่นในบุนเดิสลีกานัดแรก ในนัดที่เสมอกับแฮร์ทา เบเอ็สเซ 1–1 โดยลงเล่นครบ 90 นาทีในตำแหน่งเซ็นเตอร์แบ็ก คู่กับมัททีอัส กินเทอร์ 

ตลอดฤดูกาลเขาได้ลงเล่นเพียง 9 นัด โดย 8 นัดเกิดขึ้นในบุนเดิสลีกา และอีกหนึ่งนัดในเดเอ็ฟเบ-โพคาล ซึ่งลงเล่นเพียงนัดเดียวเป็นเวลา 19 นาทีในรอบก่อนรองชนะเลิศ นัดที่เอาชนะชปอร์ทฟร็อยน์เดอล็อทเทอ 3–0 ซึ่งสุดท้ายทีมของเขาสามารถคว้าแชมป์รายการนี้ได้DFB-Pokal, 2016/2017, Viertelfinale dfb.de สืบค้นเมื่อ 9 พฤศจิกายน ค.ศ. 2021

นิวคาสเซิลยูไนเต็ด (ยืมตัว)
ในเดือนกรกฎาคม ค.ศ. 2017 เมริโนย้ายร่วมทีมนิวคาสเซิลยูไนเต็ด ด้วยสัญญายืมตัวระยะยาวซึ่งมีข้อตกลงตามเงื่อนไขที่บังคับให้ทีมต้องซื้อไปร่วมทีมถาวร หากลงเล่นตามจำนวนที่กำหนด 

เขาได้ลงเล่นในพรีเมียร์ลีกนัดแรกในวันที่ 13 สิงหาคม ค.ศ. 2017 ในนัดเหย้าที่แพ้ให้กับทอตนัมฮอตสเปอร์ 0–2 จากการเปลี่ยนตัวลงมาแทนดไวต์ เกย์ล ในนาทีที่ 76Newcastle 0-2 Tottenham bbc สืบค้นเมื่อ 9 พฤศจิกายน ค.ศ. 2021ในวันที่ 21 ตุลาคม ค.ศ. 2017 เขาทำประตูแรกและเป็นประตูเดียวให้กับทีมได้ ช่วยให้ทีมเอาชนะคริสตัลพาเลซ 1–0 ในพรีเมียร์ลีก ที่เซนต์เจมส์พาร์ก ตลอดฤดูกาลเขาได้ลงเล่น 25 นัด ช่วยให้ทีมจบลำดับที่ 10 ของตารางพรีเมียร์ลีก

เรอัลโซซิเอดัด
ในวันที่ 12 กรกฎาคม ค.ศ. 2018 เมริโนได้ย้ายร่วมทีมเรอัลโซซิเอดัด หลังสัญญาถาวรของเขากับนิวคาสเซิลเพิ่งเริ่มต้นเมื่อ 12 วันก่อน ซึ่งไม่มีการเปิดเผยค่าตัวสำหรับการย้ายทีมครั้งนี้ แต่มีรายงานออกมาว่าอยู่ราว 12 ล้านยูโร เขาได้ลงเล่นในลาลิกานัดแรกในวันที่ 188 สิงหาคม ในนัดที่เอาชนะ 2–1 ที่เอสตาดิโอเดลาเซรามิกา โดยได้ลงเล่น 59 นาที ในวันที่ 21 กันยายน เขาทำประตูแรกให้กับทีมได้ในเกมที่เอาชนะเอเซเด อูเอสกา 0–1 ที่เอลอัลโกรัซ ในวันที่ 3 เมษายน ค.ศ. 2021 เขายังได้ลงเล่นในรอบชิงชนะเลิศของฟุตบอลโกปาเดลเรย์ ฤดูกาล 2019–20 พบกับอัตเลติกบิลบาโอที่ลาการ์ตูฆา เขาได้ลงเล่นครบ 90 นาทีช่วยให้ทีมเอาชนะทีมร่วมแคว้นประเทศบาสก์ 0–1 ทำให้โซซิเอดัดชนะเลิศการแข่งขันเป็นครั้งแรกนับตั้งแต่ ค.ศ. 1987
สถิติอาชีพ
สโมสร

+ Appearances and goals by club, season and competitionสโมสรฤดูกาลลีกถ้วยลีกคัพระดับทวีปอื่น ๆรวมลีกลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูโอซาซูนา เบ2013–14เตร์เซราดิบิซิออน50————50รวม50————50โอซาซูนา2014–15เซกุนดาดิบิซิออน29100———2912015–1634400—4ลงเล่นในเซกุนดาดิบิซิออน รอบเพลย์-ออฟ3—387รวม63500———678โบรุสซีอาดอร์ทมุนท์2016–17บุนเดิสลีกา8010—000090นิวคาสเซิลยูไนเต็ด (ยืมตัว)2017–18พรีเมียร์ลีก700000——70นิวคาสเซิลยูไนเต็ด1711000——181รวม2411000——251เรอัลโซซิเอดัด2018–19ลาลิกา29331———3242019–203657รวมถึงการลงเล่นในโกปาเดลเรย์ รอบชิงชนะเลิศ 2020 ซึ่งเลื่อนมาแข่งขันในปี ค.ศ. 2021)1———4362020–2126210—8ลงเล่นในยูฟ่ายูโรปาลีก01Appearance(s) in Supercopa de España03622021–2234330—61—434รวม12513142—1411015416รวมทั้งหมด22922162001415326027

ทีมชาติ

สเปนปีลงเล่นประตู202060202150รวม110

เกียรติประวัติ
สโมสร
ดอร์ทมุนท์
เดเอ็ฟเบ-โพคาล: 2016–17
เรอัลโซซิเอดัด
โกปาเดลเรย์: 2019–20

ทีมชาติ
สเปน อายุไม่เกิน 19 ปี
ฟุตบอลชิงแชมป์แห่งชาติยุโรปรุ่นอายุไม่เกิน 19 ปี: 2015 

สเปน อายุไม่เกิน 21 ปี
ฟุตบอลชิงแชมป์แห่งชาติยุโรปรุ่นอายุไม่เกิน 21 ปี: 2019; รองชนะเลิศ 2017 

สเปน โอลิมปิก
ฟุตบอลในโอลิมปิกฤดูร้อน เหรียญเงิน: 2020 

สเปน
ยูฟ่าเนชันส์ลีก รองชนะเลิศ: 2020–21
สเปน

 ฟุตบอลชิงแชมป์แห่งชาติยุโรป: ชนะเลิศ 2024

ส่วนบุคคล
ผู้เล่นยอดเยี่ยมประจำเดือนของเซกุนดาดิบิซิออน: มิถุนายน ค.ศ. 2016